שאהד 129

שאהד-129 (בפרסית: شاهد ۱۲۹) הוא כטב"ם תוצרת HESA עבור משרד ההגנה האיראני שהוצג לראשונה בספטמבר 2012 על ידי אמיר חאג'י-זאדה שכיהן כמפקד חיל האוויר והחלל של משמרות המהפכה האסלאמית. הוא מסוגל לבצע פעולות איסוף מודיעין ותקיפה, כמו גם לטוס במשך 24 שעות ברציפות. הוא הכטב"מ הראשון שפותח באיראן לגובה בינוני לטווח ארוך.

==פיתוח==
שאהד-129 דומה בתצורתו לכטב"ם הישראלי הרמס 450, אך גדול יותר. הוא ככל הנראה מבוסס על הכטב"ם האמריקאי MQ9 Reaper.
פיתוח המערכת החל בשנת 2007. רכיבים שלו פותחו באוניברסיטת מאלכ-אשתר ומכון מחקר שאהד. תצורתו הסופית נקבעה בתעשייה האיראנית HESA. ביולי 2012 הוצג לראשונה במשחק המלחמה "הנביא הגדול 7", לצד כטב"מים נוספים.

הכטב"ם אינו נדרש לקשר ישיר עם תחנת השליטה והבקרה אלא עושה שימוש במערכת טייס אוטומטי, דומה לזו המשמשת בכטב"ם הכראר, כאשר מסלול הטיסה מוגדר מראש בנ"צים. גורמים צבאיים איראניים רשמים טוענים שהשאהד-129 מגדיל את יכולת התקיפה והשרידות בגבולות המדינה של איראן - המפרץ הפרסי ומפרץ עומאן.

הכטב"ם מסוגל לשאת טילי "סדיד-1", מה שהופך אותו לכטב"ם האיראני השני המסוגל לבצע משימה זו לאחר ה"כראר". בהתבסס על יכולת זו מוערך כי אורך מוטת הכנפיים שלו הוא 16 מטר ואורך כנפיו הוא כ-8 מ'.

בספטמבר 2013 איראן החלה בייצור סדרתי של כטב"ם השאהד-129. הוא הוצג כאשר הוא נושא 4 טילים ("סדיד") הטעונים במשגר דו-קני תחת כנפיו. מקורות איראנים מעריכים שהכטב"ם יכול לשאת מעל 8 פצצות ומעוצב לפגוע במטרות ניידות ונייחות.

על בסיסו פותח שאהד 149 שהחל לפעול בשנת 2022.

==פעילות מבצעית==
שאהד 129 טס מעל דמשק, אפריל 2014
ב-6 באוקטובר 2012, חדר למדינת ישראל כטב"ם ושהה מעל 20 דקות (על פי טיימס כ-3 שעות) בדרום ישראל (ומעל דימונה), עד אשר הופל על ידי חיל האוויר הישראלי באמצעות מטוס מדגם F-16I. על פי פרסום בעיתון הבריטי ה"סאנדיי טיימס", מוערך כי הכטב"מ שחדר שייך לחזבאללה היה מדגם שאהד-129. הדיווח לא אושר מפי גורמים רשמיים במערכת הביטחון.

ב-10 באפריל 2014, כוחות הצבא הסורי החופשי טענו כי צפו בכטב"ם מסוג זה טס מעל דמשק.

ב-14 בספטמבר 2017 מטוס אמריקאי מסוג F-15E הפיל כטב"ם מדגם שהאד 129 שהיה ברשות הכוחות התומכים במשטר אסד בסוריה ליד העיר א-תנף שבסוריה.

ב-28 בינואר 2020 כטב"ם מדגם שאהד 129 התרסק בצפון מערב איראן, במחוז ח'וזסתאן.

== גלריה ==
<gallery mode="packed">
קובץ:Shahed 129 nose 2019.jpg|אף הכטב"ם
קובץ:Shahed 129 wing and armament.jpg|שאהד 129 UCAV (דור ראשון) עם פצצות סדיד-345 מקדימה ו-סדיד-1 ATGMs מאחור
קובץ:Shahed 129 tail.jpg|זנב הכטב"ם
קובץ:Shahed 129 nose.jpg|שאהד 129 עם מצלמת גימבל וטילי נ"ט סדיד-1
File:Shahed 129 (4).jpg|שאהד 129 (דור שני)
</gallery>

==קישורים חיצוניים==

*[http://www.israeldefense.co.il/he/content/%D7%94%D7%A2%D7%99%D7%A6%D7%95%D7%91-%D7%99%D7%A9%D7%A8%D7%90%D7%9C%D7%99-%D7%94%D7%99%D7%99%D7%A6%D7%95%D7%A8-%D7%90%D7%99%D7%A8%D7%90%D7%A0%D7%99 העיצוב ישראלי, הייצור איראני?] - IsraelDefense, אוקטובר 2012 

* 
תמונות: [https://web.archive.org/web/20160304040414/http://media.farsnews.ir/media/Uploaded/Files/Images/1392/07/05/13920705000275_PhotoL.jpg תמונה 1], [https://web.archive.org/web/20160303234520/http://media.farsnews.ir/media/Uploaded/Files/Images/1392/07/05/13920705000269_PhotoL.jpg תמונה 2], [http://newsmedia.tasnimnews.com/Tasnim//Uploaded/Image/139207051824146781256694.jpg תמונה 3], [http://www.farsnews.ir/newstext.php?nn=13920705000588 תמונה 4]

==הערות שוליים==

קטגוריה:HESA: כלי טיס בלתי מאוישים
קטגוריה:חזבאללה: אמצעי לחימה